cyanic-selkie/wikianc huggingface dataset:
Φύλακες του Γαλαξία (ταινία, 2014)
Μετά-παραγωγή
Τον προσεγγίσαμε και ήταν ένα από αυτά τα πράγματα που δεν συμβαίνουν συχνά, αλλά όταν συμβούν είναι πάρα πολύ ωραία, όπου ο χαρακτήρας του κέντρισε εντελώς το ενδιαφέρον. Ήταν θαυμαστής του τι είχαμε κάνει και συναντήθηκε με τον Τζέρεμι Λάτσαμ σε ένα ξενοδοχείο στο Λονδίνο, όπου έμαθε λίγα πράγματα για τον χαρακτήρα. Μιλήσαμε και στο τηλέφωνο κάποιες φορές. Το συζητήσαμε με τον Τζέιμς ο οποίος το λάτρεψε, το συζητήσαμε με τον Τζος [Γουίντον] ο οποίος το λάτρεψε επίσης, επειδή ο Θάνος βρίσκεται σε αυτό το σύμπαν εξαιτίας των Εκδικητών. Έπειτα, κάναμε κάποια γυρίσματα μαζί με τον Τζος [Μπρόλιν] και ηχογραφήσαμε και τη φωνή του για αυτά.
Στις 7 Ιουλίου 2014, ο Γκαν ανακοίνωσε μέσω των κοινωνικών δικτύων πως είχε ολοκληρώσει τη δουλειά του στην ταινία. Τον Αύγουστο, όσον αφορούσε την σκηνή μετά τους τίτλους τέλους, ο Γκαν αποκάλυψε πως η σκηνή δεν εμπεριείχε τον Χάουαρντ την Πάπια όταν πρωτογυρίστηκε, αλλά προστέθηκε κατά τη διάρκεια της μετά-παραγωγής, μία απόφαση που πάρθηκε από «κάποιο συνδυασμό του Γκαν και του υπεύθυνου μοντάζ, Φρεντ Ράσκιν». Καθώς η απόφαση το να προστεθεί ο χαρακτήρας πάρθηκε αργά στη διαδικασία της μετά-παραγωγής, έπρεπε να σχεδιαστεί εκείνη τη μέρα, πριν δοθεί στη Sony Pictures Imageworks για εικονογράφηση. Επίσης τον Αύγουστο, όσον αφορά τη σκηνή όπου το Μωρό Γκρουτ χορεύει, ο Γκαν δήλωσε πως εκείνος ο ίδιος ήταν που παρείχε την αναφορά της κίνησης στους εικονογραφιστές, και πως η απόφαση το να τοποθετηθεί η σκηνή πριν τους τίτλους τέλους ή κατά τη διάρκεια αυτών, έγινε λόγω της θετικής ανταπόκρισης που είχε η σκηνή από το κοινό σε δοκιμαστική προβολή της ταινίας και έκανε τη Marvel και τον Γκαν να μην θέλουν «ο κόσμος να φύγει από την αίθουσα και να το χάσει». Η Marvel χρησιμοποίησε την εταιρία σχεδιασμού Sarofsky για ακόμη μία φορά για τον σχεδιασμό του τίτλου της ταινίας, αφού η δουλειά τους για την ταινία Captain America 2: Ο Στρατιώτης του Χειμώνα είχε αρέσει. Η Sarofsky ανέπτυξε μία προσαρμοσμένη γραμματοσειρά για τους τίτλος αρχής, βασισμένη σε αυτήν που χρησιμοποιήθηκε στις αφίσες προώθησης, η οποία είχε χρώμα πορτοκαλί για να προσφέρει μία καλύτερη αντίθεση με τις μπλε και γκρι εικόνες της ταινίας.
Οπτικά εφέ
Η ταινία περιείχε 2750 λήψεις οπτικών εφέ, νούμερο το οποίο αποτελεί περίπου το 90% της ταινίας. Τα οπτικά εφέ δημιουργήθηκαν από τις εταιρίες: Moving Picture Company (MPC), η οποία δούλεψε πάνω στη δημιουργία του Γκρουτ, καθώς επίσης και των Μόραγκ, Ζάνταρ, Dark Aster και την τελική μάχη στον Ζάνταρ, Framestore, η οποία δούλεψε πάνω στη δημιουργία του Ρόκετ, την επέκταση της φυλακής Κιλν και την ανοικοδόμηση του Νόουγουερ, η Luma Pictures δούλεψε πάνω στον Θάνος, η Method Studios δούλεψε πάνω στη δημιουργία του ανοίγματος της Σφαίρας και της αποκάλυψης των δυνάμεών της, καθώς επίσης και στις ολογραφικές απεικονίσεις στο κέντρο διοίκησης των Αξιωματικών της Νόβα, Lola VFX, Cantina Creative, Sony Pictures Imageworks, η οποία δούλεψε πάνω στον Χάουαρντ την Πάπια και στη δημιουργία των βολών του Dark Aster μαζί με την MPC, CoSA VFX, Secret Lab, Rise Visual Effects Studios και Technicolor VFX. Οι προ- και μετά-οπτικοποιήσεις έγιναν από τις Proof και The Third Floor, με την Proof να συνεισφέρει επίσης στη δημιουργία των Ρόκετ και Γκρουτ.
Ο παραγωγός Νικ Κόρντα σημείωσε το πόσο βοηθητικό ήταν να έχουν τους Σον Γκαν και Κρίστιαν Γκοντλέβσκι να ενσαρκώνουν τους Ρόκετ και Γκρουτ στο γύρισμα, καθώς αυτό παρείχε αναφορές σχετικά με τον φωτισμό και την ερμηνεία στους εικονογραφιστές. Κατά τη δημιουργία του Γκρουτ, η MPC συνειδητοποίησε πολύ νωρίς πως τα μάτια του θα έπαιζαν σημαντικό ρόλο στο να υποστηριχτούν οι ανθρώπινες αξίες του χαρακτήρα, καθώς το πρόσωπό του δεν μπορούσε να κινηθεί με τον ίδιο τρόπο που κινείται αυτό του ανθρώπου. Ο επικεφαλής των οπτικών εφέ της MPC, Νίκολας Αϊθάντι, εξήγησε: «Όταν κοιτάζεις τους ανθρώπους, αυτό που κάνει τα μάτια ενδιαφέροντα είναι οι ατέλειες–προσπαθώντας να κάνεις αυτές τις δύο ίριδες να μην στοχεύουν στο ίδιο σημείο–προσπαθώντας να τα κάνεις περίεργα και να μοιάζουν πιο ανθρώπινα». Η υφή του Γκρουτ προήλθε από διάφορες πηγές, συμπεριλαμβανομένης και της έμπνευσης από έναν βοτανικό κήπο στο Λονδίνο, και ο χαρακτήρας διαμορφώθηκε ως ανεξάρτητα κλαδιά, στημένα μεμονωμένα, για την προσομοίωση ενός μυικού συστήματος.
Μία από τις μεγαλύτερες προκλήσεις για την Framestore κατά τη δημιουργία του Ρόκετ, ήταν η γούνα του. Η Ρέιτσελ Γουίλιαμς από την Framestore εξήγησε πως αφού «η γούνα του ρακούν είναι φτιαγμένη από μία στρώση κοντών λεπτών τριχών και μία στρώση από μακρύτερες πιο χοντρές τρίχες», αυτές οι στρώσεις διαχωρίστηκαν και εικονογραφήθηκαν ανεξάρτητα, αφαιρώντας την ανάγκη να χρησιμοποιηθούν «τρίχες οδηγοί» για να ελέγχουν τις κινήσεις των παχύτερων τμημάτων της γούνας. Η Framestore και η MPC συνεργάστηκαν στενά για να διασφαλίσουν πως οι λήψεις του Ρόκετ της MPC θα ταίριαζαν με τον Ρόκετ που δημιουργήθηκε από την Framestore, και αντίστροφα για όταν ο Γκρουτ ήταν απαραίτητος για το άλλο στούντιο.
Για να δοθεί στον Θάνος «η ερμηνεία και το βάρος που του αναλογούσε», η Luma Pictures δημιούργησε ένα νέο σύστημα εικονογράφησης προσώπου για να επαναδημιουργήσει τον Τζος Μπρόλιν ως έναν τελείως CG χαρακτήρα, χρησιμοποιώντας «τα μάτια του, μέρος των μάγουλων του και το πώς κινούνταν οι μυς τους όταν μιλούσε». Το μεγάλο σαγόνι του χαρακτήρα και οι βαθιές χαρακιές που υπάρχουν στο πρόσωπό του, έπρεπε «να σχεδιαστούν προσεκτικά και να συμβαδίζουν με την κίνηση του προσώπου του».
Μουσική
Τον Αύγουστο του 2013, ο Γκαν αποκάλυψε πως ο Τάιλερ Μπέιτς θα συνέθετε τη μουσική επένδυση της ταινίας. Ο Γκαν δήλωσε πως ο Μπέιτς θα συνέθετε πρώτα ένα κομμάτι της μουσικής έτσι ώστε να μπορεί να δημιουργήσει την ταινία πάνω στη μουσική και όχι το αντίθετο. Τον Φεβρουάριο του 2014, ο Γκαν αποκάλυψε πως η ταινία θα ενσωματώσει τραγούδια από τις δεκαετίες 1960 και 1970, όπως το τραγούδι «Hooked on a Feeling», το οποίο θα βρισκόταν ανάμεσα σε άλλα στην κασέτα του Walkman του Κουίλ, το οποίο θα λειτουργεί για εκείνον ως τον τρόπο να παραμείνει συνδεδεμένος με τη Γη, το σπίτι του και την οικογένεια που έχασε. Τον Μάιο του 2014, ο Γκαν πρόσθεσε πως η χρήση των τραγουδιών από τις συγκεκριμένες δεκαετίες ήταν «πολιτιστικά σημεία αναφοράς» λέγοντας: «Κρατάει την ισορροπία καθ'όλη τη διάρκεια της ταινίας, μέσω ενός πράγματος που είναι πολύ μοναδικό, αλλά είναι επίσης εύκολα προσβάσιμο σε ανθρώπους της ίδιας εποχής. Η μουσική και τα γήινα πράγματα είναι μία από αυτές τις πινελιές που έχουμε για να μας θυμίζουν πως, ναι, [ο Κουίλ] είναι ένα πραγματικό άτομο από τον πλανήτη Γη και που είναι απλά σαν εσένα κι εμένα. Με εξαίρεση το ότι βρίσκεται σε αυτή τη μεγάλη περιπέτεια στο απώτερο διάστημα».
Όταν επέλεγε τα τραγούδια, ο Γκαν αποκάλυψε πως «ξεκίνησα τη διαδικασία με το να διαβάζω τα τσαρτς από το περιοδικό Billboard για όλες τις μεγάλες επιτυχίες του 1970», κατεβάζοντας «μερικές εκατοντάδες τραγούδια» τα οποία ήταν «κάπως γνωστά και που μπορούσες να τα αναγνωρίσεις αλλά δεν ήσουν σε θέση να τα ονομάσεις με τον τίτλο τους» και δημιουργώντας μία λίστα για όλα τα τραγούδια που θα μπορούσαν να ταιριάζουν τονικά στην ταινία. Πρόσθεσε: «Άκουγα τη λίστα των τραγουδιών στο σπίτι και μερικές φορές εμπνεόμουν στο να δημιουργήσω μια σκηνή γύρω από ένα τραγούδι, ενώ άλλες φορές είχα μία σκηνή η οποία χρειαζόταν μουσική και θα άκουγα τη λίστα, οπτικοποιώντας διάφορα τραγούδια και προσπαθώντας να καταλήξω στο ποιο θα δούλευε καλύτερα για αυτήν». Τα περισσότερα τραγούδια ακούγονταν στα γυρίσματα για να βοηθήσουν «τους ηθοποιούς και τους κινηματογραφιστές να βρουν την τέλεια γωνία λήψης», με το τραγούδι «Moonage Daydream» του Ντέιβιντ Μπόουι να είναι το μόνο τραγούδι που προστέθηκε κατά τη διάρκεια της μετά-παραγωγής. Ο Γκαν ανέφερε επίσης πως οι πρώτες σκηνές σχεδιάστηκαν έχοντας στο μυαλό το «Hooked on a Feeling», ωστόσο όταν ανακάλυψε το «Come and Get Your Love», το τραγούδι που χρησιμοποιήθηκε τελικά στη σκηνή, ένιωσε πως «ταίριαζε περισσότερο σε αυτήν».
Στις 29 Ιουλίου 2014, η Hollywood Records κυκλοφόρησε τρία άλμπουμ: το Guardians of the Galaxy (Original Score) το οποίο περιείχε τη μουσική επένδυση της ταινίας την οποία συνέθεσε ο Μπέιτς, το Guardians of the Galaxy: Awesome Mix Vol. 1 (Original Motion Picture Soundtrack), το οποίο περιείχε τα δώδεκα τραγούδια από την κασέτα του Κουίλ και μία deluxe έκδοση η οποία περιελάμβανε και τα δύο άλμπουμ. Μέχρι τον Αύγουστο του 2014, το άλμπουμ που περιείχε τα τραγούδια του Κουίλ μπήκε στη λίστα του Billboard 200, γινόμενο το πρώτο soundtrack άλμπουμ στην ιστορία το οποίο αποτελείται εξ'ολοκλήρου από τραγούδια που είχαν κυκλοφορήσει στο παρελθόν και καταφέρνει να μπει στη λίστα. Η Hollywood Records κυκλοφόρησε επίσης στις 28 Νοεμβρίου 2014, μία έκδοση των τραγουδιών του Κουίλ σε κασέτα, ως αποκλειστικό των συμμετεχόντων στην Record Store Day. Η κασέτα, η οποία είναι η πρώτη κασέτα της Disney Music Group που κυκλοφόρησε από το 2003, ερχόταν μαζί με μία ψηφιακή έκδοση του άλμπουμ, την οποία μπορούσες να κατεβάσεις.
Προώθηση
Κατά την Έκθεση D23 της Disney, τον Αύγουστο του 2013, ο Φάιγκι παρουσίασε υλικό από την ταινία, το οποίο είχε αποκαλυφθεί για πρώτη φορά στη διεθνή Comic-Con του Σαν Ντιέγκο ένα μήνα πριν. Το πρώτο τρέιλερ της ταινίας προβλήθηκε στην βραδινή εκπομπή Jimmy Kimmel Live! στις 18 Φεβρουαρίου 2014, μαζί με μία ειδική εισαγωγή από τον Κρις Πρατ. Η εφημερίδα Los Angeles Times είπε πως το τρέιλερ πρόσφερε στο κοινό «κάποια ζωηρή εξωγήινη δράση, με διαστημόπλοια να εκρήγνυνται και μυώδεις κακούς τύπους, για να μην αναφέρουμε τις μερικές αγνές κωμικές στιγμές», ενώ έδωσε έμφαση «σε έναν αριθμό ασυνήθιστων χαρακτήρων». Το περιοδικό Total Film σημείωσε την ομοιότητα της πρώτης σκηνής του τρέιλερ με την ταινία του 1981 Ο Ιντιάνα Τζόουνς και οι κυνηγοί της Χαμένης Κιβωτού, για την οποία ο Γκαν ανέφερε πως υπήρξε μεγάλη επιρροή για τους Φύλακες, καθώς και το «κοφτερό» χιούμορ που χρησιμοποιήθηκε καθ'όλη τη διάρκεια. Το Total Film σημείωσε επίσης την ομοιότητα του τρέιλερ με αυτό που προβλήθηκε στην Comic-Con και την D23, με ελάχιστα νέα πλάνα των Νέμπιουλα και Συλλέκτη. Η αντίδραση του κοινού στο τρέιλερ μέσω των κοινωνικών δικτύων ήταν δυνατή, με 88000 αναφορές σε Twitter, Facebook και διάφορα μπλογκ σε χρονικό διάστημα 12 ωρών. Αυτά τα νούμερα ήταν συγκρίσιμα με τρέιλερ άλλων ταινιών με υπερήρωες όπως οι Άνθρωπος από ατσάλι και The Amazing Spider-Man 2, αλλά και αξιοσημείωτα δεδομένου της ώρας (αργά το βράδυ) που αυτό προβλήθηκε. Το τρέιλερ έλαβε 22.8 εκατομμύρια θεάσεις σε διάστημα 24 ωρών από την πρεμιέρα του. Μετά την κυκλοφορία του τρέιλερ, η εκδοχή των Blue Swede του τραγουδιού "Hooked on a Feeling", το οποίο χρησιμοποιήθηκε εμφανώς καθ'όλη τη διάρκεια του τρέιλερ, ανέβηκε σε πωλήσεις κατά 700% την επόμενη μέρα. Η ατάκα του Πίτερ Σεραφίνογουιτς «What a bunch of a-holes», προοριζόταν να υπάρχει μόνο στο τρέιλερ αλλά λόγω της θετικής ανταπόκρισης που είχε από το κοινό, τελικά συμπεριλήφθηκε και στο τελικό προϊόν. Ο Γκαν σημείωσε πως ένα διαφορετικό τρέιλερ ήταν πολύ κοντά στο να κυκλοφορήσει «το οποίο ήταν πολύ δυσάρεστο [και] πωλούσε την ταινία ως κάτι διαφορετικό από αυτό που ήταν», καθώς όταν δοκιμάστηκε είχε καλύτερη ανταπόκριση από την εκδοχή που τελικά κυκλοφόρησε. Ο Γκαν δίνει τα εύσημα στις ομάδες προώθησης της Marvel και της Disney που πίστεψαν στη δεύτερη εκδοχή παρά το ότι δεν είχε θετική ανταπόκριση στις δοκιμές, και δεν επέλεξαν την εκδοχή που θα προωθούσε λανθασμένα την ταινία.
Τον Μάρτιο του 2014, το επεισόδιο «T.A.H.I.T.I.» της σειράς Agents of S.H.I.E.L.D. σύστησε τη φυλή των Κρι στο MCU, επεισόδιο το οποίο ξεκίνησε μία ιστορία που επανερχόταν καθ'όλη τη διάρκεια της σειράς και περιελάμβανε την ανεύρεση μιας κρυμμένης Κρι πόλης. Επίσης τον Μάρτιο, το ABC μετέδωσε ένα ειδικό τηλεοπτικό επεισόδιο μίας ώρας με τον τίτλο Marvel Studios: Assembling a Universe, το οποίο περιείχε ένα μικρό απόσπασμα από τους Φύλακες του Γαλαξία. Ξεκινώντας τον Απρίλιο του 2014, κυκλοφόρησε ένα κόμικ σε δύο μέρη με τον τίτλο Marvel's Guardians of the Galaxy Prelude, το οποίο γράφτηκε από τους Νταν Άμπνετ και Άντι Λάνινγκ, ενώ Γουέλινγκτον Άλβες έκανε την εικονογράφηση. Το πρώτο τεύχος επικεντρώνεται στην ιστορία της Νέμπιουλα και τον δεσμό της με τον Θάνος, ενώ το δεύτερο στις περιπέτειες των Ρόκετ και Γκρουτ πριν ενώσουν τις δυνάμεις τους με τους Φύλακες. Τον Ιούνιο του 2014, ο Μάικ Πασκιούλο, ανώτερος αντιπρόεδρος των Marvel Studios, περιέγραψε την προσέγγιση της προώθησης για τους Φύλακες του Γαλαξία λέγοντας πως η Marvel είχε «χτίσει ένα ρωμαλέο προωθητικό πρόγραμμα για την κυκλοφορία της ταινίας το οποίο ενσωματώνει προσεκτικά την παραδοσιακή διαφήμιση, τα κοινωνικά δίκτυα, την ψηφιακή διαφήμιση, στρατηγικές προωθητικές συνεργασίες, οργανική ψυχαγωγία και δημοσιότητα».
Τον Ιούλιο του 2014, η Marvel ξεκίνησε μία viral προωθητική καμπάνια για την ταινία με το όνομα «Galaxy Getaways», ένα φανταστικό ταξιδιωτικό διαδικτυακό γραφείο, το οποίο επέτρεπε στους χρήστες να αποκτήσουν πρόσβαση σε μερικούς από τους πλανήτες που απεικονίζονταν στην ταινία, συμπεριλαμβανομένων των Ζάνταρ, Μόραγκ και Νόουγουερ. Ξεκινώντας στις 4 Ιουλίου 2014, ένα μικρό απόσπασμα της ταινίας παρουσιάστηκε στη Disneyland και στα Hollywood Studios της Disney στα θέατρα Magic Eye και ABC Sound Studio αντίστοιχα. Περίπου 14 λεπτά της ταινίας προβλήθηκαν στις 7 Ιουλίου 2014 σε οθόνες IMAX 3D στις Ηνωμένες Πολιτείες και σε οθόνες 3D και IMAX 3D στον Καναδά, μαζί με δύο τρέιλερ. Οι προβολές έλαβαν θετικής ανταπόκρισης, με κριτικούς να επαινούν το χιούμορ, τη μετατροπή σε 3D και IMAX και την ερμηνεία του Κούπερ ως Ρόκετ. Ωστόσο, δέχτηκε επικρίσεις για το ότι το κομμάτι που προβλήθηκε προερχόταν από το μέσο της ταινίας, μη επιτρέποντας στους θεατές να εγκλιματιστούν εύκολα στον τόνο της ταινίας, και για το πώς το γενικό κοινό μπορεί να αντιδρούσε σε μία ταινία που βρίσκεται μέσα στο MCU, χωρίς ωστόσο να εμφανίζονται οι καθιερωμένοι χαρακτήρες σε αυτήν.
Στις 12 Ιουλίου 2014, ο Γκαν και οι ηθοποιοί της ταινίας βρέθηκαν στη Σιγκαπούρη για να παρευρεθούν στην πρεμιέρα της ταινίας και να την προώθησαν στο Lido 8 Cineplex. Στις 17 Ιουλίου 2014, η Disney Interactive κυκλοφόρησε ένα βιντεοπαιχνίδι ρόλων δράσης με τίτλο Guardians of the Galaxy: The Universal Weapon για τα λογισμικά iOS, Android και Windows. Η αυθεντική ιστορία του παιχνιδιού γράφτηκε από τον Νταν Άμπνετ και προοριζόταν για να συμπληρώσει την ταινία. Στις 21 Ιουλίου, οι Πρατ, Σαλντάνα, Μπατίστα, Ντίζελ και Κούπερ εμφανίστηκαν στην εκπομπή Jimmy Kimmel Live! για να προωθήσουν την ταινία και να παρέχουν στο κοινό επιπρόσθετο αποκλειστικό υλικό από αυτήν. Στις 29 Ιουλίου, οι Πρατ και Σαλντάνα κτύπησαν το καμπανάκι ανοίγματος του χρηματιστηρίου της Νέας Υόρκης, ως μέρος της στρατηγικής προώθησης της ταινίας.
Εμπορικά προϊόντα
Τον Ιούνιο του 2012, η Marvel κατέθεσε έντεκα αιτήσεις εμπορικών σημάτων για τους Φύλακες του Γαλαξία, καλύπτοντας μία ποικιλία εμπορικών προϊόντων από βιντεοπαιχνίδια μέχρι καλλυντικά. Το τμήμα καταναλωτικών προϊόντων της Disney συνεργάστηκε με τις Mad Engine, C-Life, New Era, Hasbro, Disguise, Rubies, Sideshow Collectibles, Lego, KIDdesigns, iHome, Funko, Freeze, Fast Forward και Innovative Designs για την παραγωγή προϊόντων της ταινίας, με την κυκλοφορία τους να ξεκινάει τον Ιούνιο του 2014. Οι Mad Engine και C-Life λειτούργησαν ως οι βασικοί προμηθευτές ενδυμάτων, παράγοντας μία σειρά από μπλουζάκια και μάλλινα σακάκια, ενώ η New Era παρήγαγε ενδύματα για το κεφάλι και καπέλα. Η Hasbro παρήγαγε παιχνίδια για την ταινία, οι Disguise και Rubies κοστούμια και η Sideshow Collectibles ανέλαβε την παραγωγή συλλεκτικών αντικειμένων. Η Lego ανακοίνωσε τρία σκηνικά παιχνιδιών βασισμένα σε σκηνές από την ταινία, η iHome δημιούργησε μεγάφωνα χαρακτήρων, η Funko έφτιαξε bobblehead από βινύλιο, η Freeze δημιούργησε ενδύματα εμπνευσμένα από τη δεκαετία του 1980, ενώ οι Fast Forward και Innovative Designs έφτιαξαν γραφική ύλη βασισμένη την ταινία. Παρά το ότι οι πρώτες ταινίες από ένα ενδεχόμενο νέο franchise συνήθως βρίσκονται εκτός των ορίων για να πάρουν άδειες, η Marvel χρησιμοποίησε την επιτυχία της ταινίας Iron Man ως απόδειξη πως μη γνωστοί χαρακτήρες μπορούν να γίνουν αποδεχτοί από το κοινό και να σημειώσουν επιτυχία, ώστε να προσεγγίσουν συνεργασίες. Οι κάτοχοι αδειών αγκάλιασαν τον Ρόκετ ως τον πιθανό χαρακτήρα που θα γινόταν ο πιο δημοφιλής, με τους Ντραξ και Γκαμόρα να χρησιμοποιούνται για μεγαλύτερης ηλικίας δημογραφικό κοινό και την εμμονή του Star-Lord με τη νοσταλγία των '80s, συμπεριλαμβανομένης της «Awesome Mix Vo. 1» κασέτας, να λειτουργεί επίσης ως βάση για συνδεδεμένα προϊόντα με την ταινία. Τον Αύγουστο του 2014, η Funko ανακοίνωσε την κυκλοφορία ενός παιχνιδιού που θα βασιζόταν στη φιγούρα του Γκρουτ που χορεύει, ενώ τον Οκτώβριο η Marvel και η KID designs ανακοίνωσαν την κυκλοφορία ενός αντίγραφου του Γκρουτ που χορεύει για τον Δεκέμβριο της ίδιας χρονιάς.
Τον Δεκέμβριο του 2014, η Disney έκανε έναν δεύτερο γύρο προώθησης στην αγορά με επιπρόσθετα προϊόντα, ο οποίος θα συνέπιπτε με την κυκλοφορία της ταινίας σε home video. Αυτές οι συνεργασίες περιλάμβαναν: τη KID designs με το αντίγραφο της φιγούρας του Γκρουτ που χορεύει, τη γραμμή Fabrikations της Funko με τον λούτρινο Ρόκετ, τα How Wheels αυτοκίνητα χαρακτήρες της Mattel, τη C-Life, αθλητικά ρούχα της Hybrid-Jem, τις Freeze, MZ Berger, Accutime, AME και Her Universe με προϊόντα ρουχισμού, κοσμήματα και ρολόγια της ThinkGeek, την American Greetings με ευχητήριες κάρτες, τη Jay Franco με προϊόντα για το σπίτι και τη Vandor με ποτά. Επιπρόσθετους συνεργάτες αποτέλεσαν οι Mad Engine, Just Play και Dragon Models. Ο Πολ Γκίτερ, ανώτερος αντιπρόεδρος της αδειοδότησης της Marvel στο τμήμα εμπορικών προϊόντων της Disney ανέφερε: «Η ζήτηση των εμπορικών προϊόντων της ταινίας Φύλακες του Γαλαξία είναι πραγματικά εξωπραγματική. Οι εμπορικοί μας συνεργάτες κάνουν καταπληκτική δουλειά στο να παρέχουν δημιουργικούς και καινοτόμους τρόπους με τους οποίους οι θαυμαστές θα μπορούν να συνεχίσουν να αλληλεπιδρούν με αυτούς τους δημοφιλείς χαρακτήρες».
Κυκλοφορία
Η παγκόσμια πρεμιέρα της ταινίας Φύλακες του Γαλαξία έγινε στις 21 Ιουλίου 2014, στο Θέατρο Ντόλμπι στο Χόλυγουντ. Στις αίθουσες η ταινία κυκλοφόρησε στις 31 Ιουλίου 2014 στο Ηνωμένο Βασίλειο και την 1η Αυγούστου στις Ηνωμένες Πολιτείες σε 3D και IMAX 3D μορφή. Η ταινία προβλήθηκε σε 4080 αίθουσες στις Ηνωμένες Πολιτείες, κάνοντάς την την ταινία με το ευρύτερο άνοιγμα για τον μήνα Αύγουστο, ξεπερνώντας το ρεκόρ που κρατούσε η ταινία G.I. Joe: Η Γέννηση της Cobra για πέντε χρόνια (4007 αίθουσες). Αναλυτικά, οι οθόνες προβολής σε αίθουσες ήταν 354 IMAX, 3200 3D, 350 μεγάλης διάταξης και 240 D-Box. Την έκτη εβδομάδα προβολής, οι Φύλακες του Γαλαξία προβάλλονταν σε 69 χώρες. Η ταινία αποτελεί μέρος της Δεύτερης Φάσης του MCU.
Τον Ιούνιο του 2014, ο Γκαν δήλωσε πως η ταινία πάντα προοριζόταν για 3D μορφή και «σε αντίθεση με αρκετούς σκηνοθέτες, ήμουν ενεργά εμπλεκόμενος στη μετατροπή κάθε λήψης σε 3D, διασφαλίζοντας πως δουλεύει τέλεια για την ιστορία και την ταινία, διασφαλίζοντας πως θα είναι θεαματική και εντυπωσιακή χωρίς να γίνεται ανόητη, να αποσπά την προσοχή ή να είναι υπερβολικά επιδεικτική». Ο Γκαν αποκάλυψε επίσης πως η IMAX 3D εκδοχή θα περιλάμβανε εναλλαγές στις αναλογίες για να κάνει την οπτική εμπειρία «ακόμη πιο γεμάτη και περιεκτική. Επέλεξα προσωπικά όλα τα σημεία όπου συμβαίνουν αυτές οι εναλλαγές ... Η εναλλαγή στις αναλογίες σε αυτή την περίπτωση είναι στην πραγματικότητα μέρος της διήγησης της ιστορίας». Τον Ιούλιο του 2014, ο Γκαν αποκάλυψε πως υπήρχαν αρκετές σκηνές που είχε κόψει από την ταινία και ερευνούσε το πώς ήταν καλύτερο να τις κυκλοφορήσει· είτε μέσω μίας εκτεταμένης εκδοχής της ταινίας είτε ως μπόνους ένθετο υλικό κατά την κυκλοφορία της ταινίας σε home video.
Home media
Στις 18 Νοεμβρίου 2014, η ταινία Φύλακες του Γαλαξία ήταν διαθέσιμη για ψηφιακό κατέβασμα από τη Walt Disney Studios Home Entertainment, ενώ στις 24 Νοεμβρίου κυκλοφόρησε σε Blu-ray, Blu-ray 3D και DVD μορφή στο Ηνωμένο Βασίλειο και στις 9 Δεκεμβρίου στις Ηνωμένες Πολιτείες. Η ψηφιακή και Blu-ray κυκλοφορία περιλάμβαναν ένθετα με στιγμές πίσω από τις κάμερες, ηχητικό σχολιασμό, κομμένες σκηνές, στιγμές από τα γυρίσματα και μία αποκλειστική πρώτη ματιά της ταινίας Εκδικητές: Η Εποχή του Ultron. Μέχρι τις 6 Οκτωβρίου 2019, η ταινία είχε έσοδα πάνω από $147 εκατομμύρια από πωλήσεις στις Ηνωμένες Πολιτείες.
Η ταινία συμπεριλήφθηκε επίσης σε ένα πακέτο 13 δίσκων με τον τίτλο «Κινηματογραφικό Σύμπαν της Marvel: Η Συλλογή της Δεύτερης Φάσης», το οποίο περιείχε όλες τις ταινίες της δεύτερης φάσης από το κινηματογραφικό σύμπαν της Marvel. Κυκλοφόρησε στις 8 Δεκεμβρίου 2015. Από τις 12 Νοεμβρίου 2021, η αναβαθμισμένη IMAX εκδοχή της ταινίας διατέθηκε στην πλατφόρμα της Disney, Disney+.
Box office
Η ταινία Φύλακες του Γαλαξία είχε έσοδα $333,2 εκατομμύρια στη Βόρεια Αμερική και περίπου $440,2 εκατομμύρια σε άλλες χώρες, φτάνοντας συνολικά τα $773,3 εκατομμύρια παγκοσμίως. Η ταινία έγινε η τρίτη ταινία του κινηματογραφικού σύμπαντος της Marvel με τις περισσότερες εισπράξεις, πίσω από τις ταινίες Οι Εκδικητές και Iron Man 3 μέχρι εκείνη τη στιγμή. Ήταν η τρίτη ταινία με τις περισσότερες εισπράξεις για το 2014 (πίσω από τις ταινίες Transformers 4: Εποχή Αφανισμού και Χόμπιτ: Η Μάχη των Πέντε Στρατών) και η ταινία με υπερήρωες με τις περισσότερες εισπράξεις της χρονιάς. Το πρώτο Σαββατοκύριακο προβολής είχε συνολικά έσοδα παγκοσμίως $160.7 εκατομμύρια. Συνυπολογίζοντας όλα τα έσοδα και τα έξοδα της ταινίας, το Deadline Hollywood υπολόγισε το διαδικτυακό κέρδος της να είναι στα $204.2 εκατομμύρια, τοποθετώντας την στην πέμπτη θέση της λίστας «Τα Πολυτιμότερα Blockbusters» του 2014.
Βόρεια Αμερική
Οι Φύλακες του Γαλαξία, στην προ-ανοίγματος βραδιά (Πέμπτη), είχαν έσοδα $11.2 εκατομμύρια, ξεπερνώντας τα αντίστοιχα έσοδα ($10.2 εκατομμύρια) που είχε η ταινία Captain America 2: Στρατιώτης του Χειμώνα, ως τα περισσότερα έσοδα αντίστοιχης βραδιά για ταινία το 2014. Το 17% των εσόδων ($1.9 εκατομμύρια) προερχόταν από αίθουσες IMAX, το οποίο ήταν και το μεγαλύτερο από IMAX για προ-κυκλοφορία ταινίας τον Αύγουστο. Την πρώτη ημέρα κυκλοφορίας, η ταινία είχε έσοδα $37.8 εκατομμύρια, συμπεριλαμβανομένων και των εσόδων από Πέμπτη βράδυ. Οι Φύλακες του Γαλαξία ήταν η νούμερο ένα ταινία του πρώτου Σαββατοκύριακου προβολής της με έσοδα $94.3 εκατομμύρια, θέτοντας νέο ρεκόρ Σαββατοκύριακου Αυγούστου. Κατά τη διάρκεια του πρώτου Σαββατοκύριακου, τα έσοδα από IMAX έφτασαν τα $11.7 εκατομμύρια και υπολογίζεται τα έσοδα από 3D προβολές να αποτελούν το 45% των πωλήσεων εισιτηρίων. Η επιτυχία της ταινίας έχει αποδοθεί εν μέρη στο ότι απευθύνεται και στα δύο φύλα, αφού το 44% του κοινού του πρώτου Σαββατοκύριακου ήταν γυναίκες, το μεγαλύτερο ποσοστό ποτέ για ταινία του MCU, ενώ το 55% ήταν άνω των 25 ετών.
Αν και η ταινία έπεσε στη δεύτερη θέση κατά το δεύτερο και τρίτο Σαββατοκύριακο προβολής, πίσω από την ταινία Χελωνονιντζάκια, επανήλθε στην πρώτη θέση στο τέταρτο, πέμπτο κι έκτο Σαββατοκύριακο προβολής. Με αυτό, έγινε η πρώτη ταινία του 2014 που βρέθηκε στην κορυφή του εγχώριου box office σε μη συνεχόμενες εβδομάδες, η πρώτη ταινία του καλοκαιριού (Μάιος-Αύγουστος) που βρέθηκε στην κορυφή για τρεις εβδομάδες και η πρώτη ταινία του MCU που βρέθηκε στην κορυφή για τέσσερις εβδομάδες, ξεπερνώντας τις ταινίες Captain America 2: Ο Στρατιώτης του Χειμώνα και Οι Εκδικητές, οι οποίες βρέθηκαν και οι δύο στην κορυφή για τρεις εβδομάδες, όσο και η ταινία Ο Σκοτεινός Ιππότης, για τις περισσότερες εβδομάδες στην κορυφή ταινίας που βασίζεται σε κόμικ. Ο Φιλ Κοντρίνο, αντιπρόεδρος και επικεφαλής αναλυτής του BoxOffice.com ένιωσε πως η επιτυχία των Φυλάκων ήταν «ασυνήθιστη» και «συνέτριψε τις προσδοκίες». Η ταινία παρέμεινε στο Top 10 για δέκα εβδομάδες.
Οι Φύλακες του Γαλαξία ήταν η ταινία του καλοκαιριού με τις περισσότερες εισπράξεις για το 2014, η πρώτη ταινία του 2014 που ξεπέρασε τα $300 εκατομμύρια σε εγχώριες εισπράξεις και η τρίτη ταινία με τις περισσότερες εγχώριες εισπράξεις για το 2014, πίσω από τις ταινίες Ελεύθερος Σκοπευτής και The Hunger Games: Επανάσταση - Μέρος 1. Ειπώθηκε πως η ταινία «έδωσε ζωή» σε ένα κατά τα άλλα χαμηλότερο-από-το-κανονικό καλοκαιρινό box office.
Εκτός Βορείου Αμερικής
Η ταινία Φύλακες του Γαλαξία κυκλοφόρησε σε 42 διεθνείς αγορές και το πρώτο Σαββατοκύριακο προβολής είχε έσοδα $66.4 εκατομμύρια. Τα μεγαλύτερα ανοίγματα έγιναν στις Ρωσία ($13 εκατομμύρια), Ηνωμένο Βασίλειο ($10.8 εκατομμύρια), Μεξικό ($6.5 εκατομμύρια), Βραζιλία ($6.5 εκατομμύρια) και Νότια Κορέα ($4.7 εκατομμύρια). Η ταινία βρέθηκε στην κορυφή του box office τα πρώτα δύο Σαββατοκύριακα προβολής. Το ενδέκατο Σαββατοκύριακο από την κυκλοφορία της, η ταινία κυκλοφόρησε στην Κίνα αποφέροντας έσοδα $29.8 εκατομμύρια, γινόμενη η τρίτη ταινία της Disney με τις περισσότερες εισπράξεις ανοίγματος στη χώρα, πίσω από τις ταινίες Iron Man 3 και Captain America 2: Ο Στρατιώτης ου Χειμώνα. Το επόμενο Σαββατοκύριακο οι εισπράξεις στην Κίνα ήταν $21.3 εκατομμύρια, κάνοντας την Κίνα την αγορά με τις υψηλότερες εισπράξεις με $69 εκατομμύρια. Οι τρεις χώρες με τις περισσότερες εισπράξεις για την ταινία συνολικά ήταν οι Κίνα ($96.5 εκατομμύρια), Ηνωμένο Βασίλειο ($47.4 εκατομμύρια) και Ρωσία ($37.5 εκατομμύρια).
Κριτικές
Η σελίδα συλλογής κριτικών Rotten Tomatoes δίνει ποσοστό αποδοχής της ταινίας 91%, βασισμένο σε 322 κριτικές. Στο τμήμα ομοφωνίας διαβάζουμε: «Οι Φύλακες του Γαλαξία είναι απλά εξίσου ασεβείς όσο θα το περίμεναν και οι θαυμαστές του συχνά εκκεντρικού κόμικ της Marvel–όπως επίσης και διασκεδαστικοί, συγκινητικοί, γεμάτοι καρδιά και οπτική μεγαλοπρέπεια». Η σελίδα συλλογής κριτικών Metacritic βαθμολογεί την ταινία με 76/100, βασισμένη σε 53 κριτικές και δίνοντας την ένδειξη «γενικά ευνοϊκές κριτικές». Σε ψηφοφορία του CinemaScore, το κοινό βαθμολόγησε τους Φύλακες του Γαλαξία με «A» σε μία κλίμακα από A+ μέχρι F, ενώ ανάμεσα σε ηλικίες κάτω των 18 και από 25-34, έλαβε «A+».
Ο Σκοτ Φούντας από το περιοδικό Variety ανέφερε: «Το πιθανό ξεκίνημα ενός franchise του Τζέιμς Γκαν είναι μακρύ σε διάρκεια, παραγεμισμένο και μερικές φορές υπερβολικά πρόθυμο να ευχαριστήσει, αλλά ο κατά παράδοξο τρόπο κωμικός τόνος διατηρεί τα πράγματα ζωηρά–όπως και η ωραία ερμηνεία του Κρις Πρατ». Επαίνεσε επίσης την εμφάνιση της ταινίας που δημιούργησαν ο διευθυντής φωτογραφίας Μπεν Ντέιβις, ο σχεδιαστής παραγωγής Τσαρλς Γουντ και ο σχεδιαστής μακιγιάζ ειδικών εφέ Ντέιβιντ Γουάιτ. Ο Τζάστιν Λόου από το περιοδικό The Hollywood Reporter επαίνεσε επίσης την εμφάνιση της ταινίας και ένιωσε πως «Ένα καλά ταιριασμένο καστ ανταποκρίνεται στην πρόκληση της παρουσίασης της προέλευσης μιας ηρωικής ομάδας σε ταινία με ξεχωριστό στυλ, άφθονες συγκινήσεις και χωρίς έλλειψη χιούμορ». Ο Ρόμπι Κόλιν από την εφημερίδα The Daily Telegraph ανέφερε: «Αυτό μπορεί να είναι ένα ολοκαίνουριο καλοκαιρινό, οικογενειακό blockbuster, αλλά παίζει με παλιούς, μισοξεχασμένους κανόνες, αφαιρώντας την ακαταστασία και τις παραπομπές για γρήγορο, αεροδυναμικό, Σαββατιάτικο διασκεδαστικό καρτούν». Ο Κένεθ Τουράν από την εφημερίδα Los Angeles Times ανέφερε: «Ευλογημένος με μία ελαφρά, αναρχική Β-διαλογής ψυχή που σε ενθαρρύνει να απολαύσεις την ταινία ακόμα κι αν δεν είσαι απόλυτα σίγουρος του τι συμβαίνει, οι βρώμικοι Φύλακες είναι ασεβείς με έναν τρόπο που μπορεί να σου φέρει στο μυαλό την πρώτη ταινία Star Wars, εν μέρη επειδή έχει μερικούς από τους πιο ασυνήθιστους ήρωες σε αυτή τη μεριά της καντίνας Mos Eisley». Η Μανόλια Ντάργκις της εφημερίδας The New York Times έγραψε: «Ενώ οι Φύλακες σε παρασύρουν από τη μία τρελή αφηγηματική στροφή στην άλλη, σε τραβάει επίσης μέσα–και για το μεγαλύτερο μέρος σε κρατάει εκεί–σε έναν πλήρως συνειδητοποιημένο άλλο κόσμο». Ο Ρίτσαρντ Ρόπερ από την εφημερίδα Chicago Sun-Times ανέφερε: «Οι Φύλακες του Γαλαξία είναι μία αργοπορημένη καλοκαιρινή λιχουδιά–μία κυρίως ανάλαφρη και αυτοαναφορική ταινία κόμικ φορτωμένη με γρήγορη δράση, μερικές ξεκαρδιστικές στιγμές, καθώς και ένα δυο εκπληκτικά όμορφες και συγκινητικές σκηνές» και την απεκάλεσε «ένα αναζωογονητικό γλυκό ψυχαγωγίας». Ο Τζιμ Στάρλιν, δημιουργός των Ντραξ, Γκαμόρα και Θάνος, δήλωσε πως «ίσως να είναι η καλύτερη ταινία της Marvel μέχρι αυτή τη στιγμή».
Ο Τζέικ Κόιλ από το ειδησεογραφικό Associated Press ήταν πιο επικριτικός με την ταινία, αποκαλώντας την «τρομερά υπερφορτωμένη και αρκετά από τα αστεία της πνίγονται από τα ειδικά εφέ ... Οι διαχυτικές αναφορές της ταινίας αφαιρούν από την προσπάθεια της φρεσκάδας και οι Φύλακες βασίζονται υπερβολικά στην παραξενιά των ύμνων της δεκαετίας του 1970 για έναν πρωτότυπο ρυθμό». Επίσης, θεώρησε πως οι Κλόουζ, Ράιλι και ντελ Τόρο δεν χρησιμοποιήθηκαν επαρκώς στην ταινία. Ο Μικ ΛαΣαλ της εφημερίδας San Francisco Chronicle ανέφερε: «Η ταινία Φύλακες προσφέρει μια κάποιου είδους γενικευμένη προθυμία να είναι διασκεδαστική, μία ατμόσφαιρα μεγάλου κεφιού που μοιάζει σαν πολλοί άνθρωποι να φυσάνε αέρα μέσα σε ένα ελαστικό το οποίο είναι τρυπημένο. Ξεκάθαρα όλοι δουλεύουν, αλλά στην πραγματικότητα τίποτα δεν συμβαίνει–κι όμως η προσπάθεια είναι τόσο εμφανής που υπάρχει μία παρόρμηση να την επιβραβεύσεις». Ο Κάιλ Σμιθ της εφημερίδας New York Post ήταν επίσης αρνητικός με την ταινία, συγκρίνοντάς την με τις ταινίες Χάουαρντ, ο Αχτύπητος και Green Lantern κι επικρίνοντας τους διαλόγους, τους κακούς, το soundtrack, την έλλειψη αγωνίας και τους χαρακτήρες των Κουίλ, Ρόκετ και Ντραξ. Η ταινία έλαβε μικτές κριτικές στην Κίνα, όπου οι θεατές παραπονέθηκαν πως ο «φτωχός υποτιτλισμός και μετάφραση της ταινίας όχι μόνο χάλασαν τη διασκέδαση, αλλά επίσης το έκαναν δύσκολο να γίνει κατανοητό το χιούμορ της».
Φύλακες του Γαλαξία 2
Η συνέχεια με τίτλο Φύλακες του Γαλαξία 2 κυκλοφόρησε στις 5 Μαΐου 2017 και ήταν σε σενάριο και σκηνοθεσία πάλι του Τζέιμς Γκαν. Οι Πρατ, Σαλντάνα, Μπατίστα, Ντίζελ, Κούπερ, Ρούκερ, Γκίλαν και Σον Γκαν επέστρεψαν για να επαναλάβουν τους ρόλους τους από την πρώτη ταινία, ενώ στο καστ προστέθηκαν οι Πομ Κλεμεντιέφ ως Μάντις, Ελίζαμπεθ Ντεμπίκι ως Αΐσα, Κρις Σάλιβαν ως Τέιζερφεϊς και Κερτ Ράσελ ως ο πατέρας του Κουίλ, Ίγκο.
Φύλακες του Γαλαξία 3
Μία τρίτη συνέχεια με τίτλο Φύλακες του Γαλαξία 3 κυκλοφόρησε στις 5 Μαΐου 2023, με τον Γκαν να επιστρέφει στον ρόλο του σεναριογράφου και σκηνοθέτη. Οι Πρατ, Σαλντάνα, Μπατίστα, Ντίζελ, Κούπερ, Γκίλαν, Κλεμεντιέφ και Σον Γκαν επαναλαμβάνουν τους ρόλους τους, ενώ στο καστ προστίθεται και ο Γουίλ Πούλτερ στον ρόλο του Άνταμ Γουόρλοκ.
Οι Φύλακες του Γαλαξία Εορταστικό Αφιέρωμα
Τον Δεκέμβριο του 2020, ο Φάιγκι ανακοίνωσε πως ένα ειδικό τηλεοπτικό επεισόδιο με τίτλο Οι Φύλακες του Γαλαξία Εορταστικό Αφιέρωμα, γραμμένο και σκηνοθετημένο από τον Γκαν, θα κυκλοφορούσε το 2022, το οποίο θα ήταν διαθέσιμο στην πλατφόρμα της Disney, Disney+.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2014 Κατηγορία:Ταινίες βασισμένες σε κόμικς της Marvel Κατηγορία:Αγγλόφωνες ταινίες Κατηγορία:Αμερικανικές κωμικές ταινίες δράσης Κατηγορία:Αμερικανικές ταινίες δράσης - επιστημονικής φαντασίας Κατηγορία:Διαστημική περιπέτεια (ταινίες) Κατηγορία:Αμερικανικές κωμικές ταινίες επιστημονικής φαντασίας Κατηγορία:Αμερικανικές ταινίες με υπερήρωες Κατηγορία:Φύλακες του Γαλαξία (σειρά ταινιών) Κατηγορία:Ταινίες γυρισμένες στο Λος Άντζελες Κατηγορία:Ταινίες της Δεύτερης Φάσης του Κινηματογραφικού Σύμπαντος της Marvel Κατηγορία:Ταινίες σε σκηνοθεσία Τζέιμς Γκαν Κατηγορία:Ταινίες IMAX Κατηγορία:Ταινίες γυρισμένες στα Longcross Studios
Παναθηναϊκός (ποδηλασία)
Το τμήμα ποδηλασίας του Παναθηναϊκού ιδρύθηκε το 1928 και είναι από τα πλέον επιτυχημένα του συλλόγου. Αποτελεί το ισχυρότερο ποδηλατικό τμήμα της χώρας με πλήθος τίτλων και διακρίσεων, έχοντας αναδείξει κορυφαίους αθλητές.
Ίδρυση
left|thumb|200px|Ομάδα ποδηλασίας του Παναθηναϊκού προπολεμικά Ιδρύθηκε το 1928 από φίλους του αθλήματος και το 1934 εκδόθηκε το πρώτο δελτίο ποδηλάτη του Παναθηναϊκού, συγκεκριμένα για το Νίκο Καψοκέφαλο. Προσκεκλημένος αυτός στον εορτασμό της 80ετηρίδας του τμήματος το 2008 και σε ηλικία 92 χρόνων, αναφέρθηκε στις δύσκολες συνθήκες που επικρατούσαν την εποχή του και για "τα ποδήλατα με ξύλινες ρόδες". Η παρθενική διάκριση σημειώθηκε με την κατάληψη δεύτερης θέσης από τον Λ. Ρογκάκο πριν την έναρξη του Β΄ Παγκοσμίου πολέμου.
Το τμήμα επαναλειτούργησε το 1947 και σύντομα κυριάρχησε σε εθνικό επίπεδο, με τα πρώτα στελέχη που διακρίθηκαν να αποτελούν οι Ακριβόπουλος, Σταματάκης, Καλέργης, Ραφτόπουλος και Τσαφαντάκης.
1950-1960
Ο πρώτος τίτλος ήρθε το 1951 όταν κατακτήθηκε το πρωτάθλημα της ΠΟΕ με τη βαθμολογική συμβολή των Κελεπέρα (πρωταθλητής δρόμου), Πουλόπουλο, Βασιλείου και Λάβδα. Το 1954 ο Γιώργος Ακριβόπουλος κατέκτησε την πρώτη θέση και στην πίστα και στη δημόσια οδό. Το 1959 οι αθλητές του ΠΑΟ Τσαφαντάκης, Ντασουνάκης και Γιάννης Κάκαρης είχαν αναδειχθεί 4οι στο ομαδικό στους Μεσογειακούς Αγώνες της Βηρυτού. Το 1956 ήταν μια απο τις καλύτερες στιγμές για το σύλλογο καθώς κατέκτησε το τρεμπλ τερματίζοντας πρωταθλητής στη γενική κατάταξη, στην πίστα και στη δημόσια οδό.
1970-1990
Το 1970 αναδείχθηκε πανελληνιονίκης σε δημοσια οδο με πρωταγωνιστές τους Ξανθίδη, Γαρδέρη και Κορρέ. Το 1971 ο σύλλογος κατεκτησε το πρωταθλημα δημοσιας οδου με πρωταγωνιστες τους Ραφτοπουλο Ξανθιδη Κελογλου. Το 1973 με διακριθεντες τους  Κέλογλου, Κακλαμάνο, Καλαϊτζή, αναδείχθηκε για μία ακόμη φορά πρωταθλητής στη γενική βαθμολογία. Στη συνέχεια ο ΠΑΟ πέρασε σε διαδικασία ανανέωσης. Οι νέοι αθλητές δεν ήταν ισάξιοι των παλαιοτέρων, όμως ο Παναθηναϊκός ευτύχησε να έχει στις τάξεις του από το 1978 έως το 1986 τον Ηλία Κελεσίδη
Η επόμενη δεκαετία ήταν φτωχή σε διακρίσεις και με τους βετεράνους πλεόν Μανιάτη και Κατσέλη κατέκτησε το πρωτάθλημα δημόσιας οδού του 1997. Σε ατομικό επίπεδο οι 2 αυτοί αθλητές κατέκτησαν συνολικά 8 τίτλους σε 14 χρόνια. Μετά την αποχώρησή τους ο σύλλογος δε σημείωσε κάποια κατάκτηση τίτλου και η οικονομική δυσπραγία δεν του επέτρεψε να πρωταγωνιστήσει εκ νέου. Ακολούθως επιχειρήθηκε προσπάθεια ανασύνταξης στα τμήματα υποδομής με προπονητή το Γιώργο Μανιάτη.
2011-
Το τμήμα ποδηλασίας, όπως και τα υπόλοιπα ερασιτεχνικά τμήματα του Παναθηναϊκού, βρέθηκε μπροστά σε οικονομικό αδιέξοδο λόγω της οικονομικής κρίσης. Όμως αυτό δεν εμπόδισε την ανάδειξη νεαρών αθλητών όπως ο Μαρτίνος Μούτσιος κ.α. Στις 19 Δεκεμβρίου 2016 ανακοίνωσε την απόκτηση του Χρήστου Βολικάκη.
Στο πρωτάθλημα πίστας του 2017 ο Παναθηναϊκός με πρωταγωνιστές τα αδέλφια Βολικάκη, Χρήστο και Ζαφείρη, κατέκτησε πέντε χρυσά και ένα ασημένιο μετάλλιο. Πρώτευσε και στα τρία ομαδικά αγωνίσματα (πουρσουίτ, σπριντ και μάντισον), καθώς και στα αγώνισματα σκρατς και πόντων με τον Χρήστο Βολικάκη να αναδεικνύεται πρωταθλητής, ενώ ο Ζαφείρης κατέκτησε το ασημένιο μετάλλιο στο αγώνισμα του σκρατς. Οι ποδηλάτες Τσερεντζούλιας με την 5η θέση που κατέκτησε στα αγωνίσματα σπριντ και κεϊρίν, και Κουμπέτσος με την 4η θέση στο πουρσουίτ, συνείσφεραν σημαντικούς βαθμούς που έφεραν τον Παναθηναϊκό στην κορυφή της βαθμολογίας και την κατάκτηση του πρωταθλήματος για πρώτη φορά μετά το 1969.
Εξωτερικοί σύνδεσμοι
Ποδηλασια Παναθηναικος
Άγιος Ηλίας (αποσαφήνιση)
Με την ονομασία Άγιος Ηλίας μπορεί να αναφερόμαστε σε:
Γεωγραφία
Οικισμοί της περιφερειακής ενότητας Ηλείας: Άλλοι οικισμοί:
Δείτε επίσης
Κατηγορία:Αποσαφηνίσεις ελληνικών τοπωνυμίων
Πολιτιστικό και Συνεδριακό Κέντρο Ηρακλείου
Πολιτιστικό και Συνεδριακό Κέντρο Ηρακλείου, επίσης Πολιτιστικό και Συνεδριακό Κέντρο Κρήτης (Πολιτιστικό και Συνεδριακό Κέντρο Κρήτης), είναι ένα κέντρο για τις τέχνες του θεάματος στο Ηράκλειο. Εγκαινιάστηκε το 2019 μετά από μακροχρόνιες συζητήσεις και σχεδιασμούς που ξεπέρασαν τις τέσσερις δεκαετίες. Το συγκρότημα είναι χτισμένο σε οικόπεδο 5.670 τετραγωνικών μέτρων και έχει συνολική επιφάνεια 28.487 τετραγωνικών μέτρων. Διαθέτει ένα αμφιθέατρο 750 θέσεων και αρκετές μικρότερες σκηνές.
Ο πρώτος Καλλιτεχνικός Διευθυντής του είναι ο μαέστρος Μύρων Μιχαηλίδης.
Χώροι και εγκαταστάσεις
Οι επιπλέον χώροι περιλαμβάνουν διοικητικά γραφεία, δωμάτια επισκεπτών, εργαστήρια, αποθήκες, καμαρίνια, αποθήκες οργάνων, αίθουσες δοκιμών, αίθουσες VIP, εστιατόριο, ΑΤΜ, καταστήματα, και χώρους στάθμευσης αυτοκινήτων.
εξωτερικοί σύνδεσμοι
Κατηγορία:Αίθουσες συναυλιών στην Ελλάδα Κατηγορία:Κτίρια και κατασκευές στο Ηράκλειο
Αλεχάντρο Σανθ
Ο Αλεχάντρο Σανθ (Alejandro Sánchez Pizarro, 18 Δεκεμβρίου 1968) είναι Ισπανός τραγουδιστής και στιχουργός. Γεννήθηκε στη Μαδρίτη, πρωτεύουσα της Ισπανίας. Είναι ο δεύτερος γιος της María Pizarro Medina από την Alcalá de los Gazules και του Jesús Sánchez Madero από το Algeciras.
Διεθνώς έγινε γνωστός από την συνεργασία του με την Σακίρα στο hit single της "La Tortura" το 2005.
Εξωτερικοί σύνδεσμοι
Κατηγορία:Ισπανοί τραγουδιστές Κατηγορία:Νικητές World Music Awards Κατηγορία:Βραβευμένοι με Γκράμι
Έκπληξη
Έκπληξη είναι σύντομη ψυχική κατάσταση-αντίδραση ως αποτέλεσμα ενός απροσδόκητου γεγονότος. Η έκπληξη μπορεί να αρνητική και θετική. Η έκπληξη συνδέεται στενά με την ιδέα της δράσης σύμφωνα με ένα σύνολο κανόνων. Όταν οι κανόνες της πραγματικότητας που δημιουργούν γεγονότα της καθημερινής ζωής διαχωρίζονται από τις προσδοκίες του βασικού κανόνα, το αποτέλεσμα είναι η έκπληξη. Η έκπληξη αντιπροσωπεύει τη διαφορά μεταξύ προσδοκιών και πραγματικότητας, το χάσμα μεταξύ των υποθέσεων και των προσδοκιών μας για τα κοσμικά γεγονότα και τον τρόπο με τον οποίο εξελίσσονται πραγματικά αυτά τα γεγονότα. Αυτό το χάσμα μπορεί να θεωρηθεί ως σημαντικό θεμέλιο, καθώς οι εκπλήξεις μπορούν να κάνουν τους ανθρώπους να αντιληφθούν τη δική τους άγνοια. Η αναγνώριση της άγνοιας, με τη σειρά της, μπορεί να σημαίνει ένα παράθυρο στη νέα γνώση. Η έκπληξη εκφράζεται με ποικίλους τρόπους, όπως το άνοιγμα του στόματος ή η καμπύλωση των φρυδιών.
Γενεαλογία των Κορνηλίων Σκιπιώνων
Αυτό είναι το γενεαλογικό δέντρο των Κορνηλίων Σκιπιώνων (Cornelii Scipiones) —μίας εξέχουσας οικογένειας της Ρωμαϊκής Δημοκρατίας— που συμμάχησαν με τους Σεπρόνιους Γράκχους, Aιμίλιους Παύλους και Καικίλιους Μέτελλους, τα μέλη των οποίων εμφανίζονται επίσης. Έχουν αναφερθεί μόνο αξιοματούχοι, που πιστοποιούνται με βεβαιότητα στο έργο Αξιωματούχοι της Ρωμαϊκής Δημοκρατίας τού Μπρώτον. Οι διακεκομμένες γραμμές δείχνουν υιοθεσίες από φυσικούς πατέρες. Το όνομα "Κορνήλιος" υπονοείται για όλους τους άνδρες, που ονομάζονται Σκιπίωνες, εκτός από τον Κόιντο Καικίλιο Μέτελλο Πίο Σκιπίωνα Νασίκα.
Βιβλιογραφικές αναφορές
Κατηγορία:Γενεαλογία
Η γυναίκα μου είναι παρθένα
Η ταινία Η γυναίκα μου είναι παρθένα είναι κωμωδία διάρκειας 91', ιταλικής παραγωγής 1975 (πρωτότυπος τίτλος: La Moglie Vergine)
Υπόθεση
Η Valentina και o Giovannino είναι νιόπαντροι, αλλά ο μήνας του μέλιτός τους πέρασε και τίποτα δε… συνέβη μεταξύ τους. Η ένταση στο νιόπαντρο ζευγάρι συνεχώς αυξάνεται και είναι έτοιμοι να χωρίσουν, ώσπου ένας Γάλλος τουρίστας ικανοποιεί τη Valentina, ενώ και ο Giovannino επανακτά τον ανδρισμό του, με τη «βοήθεια» της πεθεράς του…
Συντελεστές
Πρωταγωνιστούν: Έντβιτζε Φένεκ, Ρέντσο Μοντανιάνι, Κάρολ Μπέικερ, Ρέι Λάβλοκ, Μικέλε Γκαμμίνο, Φλόρενς Μπαρνς
Σενάριο: Μαρίνο Τζιρολάμι, Κάρλο Βέο
Σκηνοθεσία: Μαρίνο Τζιρολάμι
Κόττζεμπι
Ο Κόττζεμπι, κόττσεμπι, ή γκόττζεμπι (κορεατικά: 꽃 제비, μεταγραφή kkotjebi, kkotchebi) είναι κορεατικός όρος που υποδηλώνει τα άστεγα παιδιά στη Βόρεια Κορέας. Ο όρος σημαίνει κυριολεκτικά "ανθίζοντα (꽃) χελιδόνια (제비)", καθώς οι κότζεμπι αναζητούν συνεχώς τροφή και καταφύγιο. Οι Κόττζεμπι δεν είναι επίσημα αναγνωρισμένοι στη Βόρεια Κορέα, και  οποιαδήποτε αναφορά του όρου σε κρατικές δημοσιεύσεις και έγγραφα απαγορεύεται.
Προέλευση και κατάσταση
Οι ορφανοί κόττζεμπι εμφανίστηκαν για πρώτη φορά μαζικά στα μέσα της δεκαετίας του 1990 στον απόηχο του βορειοκορεατικού λιμού, ο οποίος προκάλεσε την κατάρρευση του συστήματος διανομής φαγητού της χώρας. Σε μια προσπάθεια να "σταθεροποιήσει την επιβίωση των ανθρώπων σε όλη τη χώρα", η κυβέρνηση της Βόρειας Κορέας ίδρυσε τα ειδικά "Στρατόπεδα Κράτησης Παιδιών", το 1995, τα οποία ήταν ουσιαστικά υποβαθμισμένα διαμερίσματα. Λόγω των κακών συνθηκών στα στρατόπεδα κράτησης παιδιά έχουν πεθάνει από υποσιτισμό.
Τρόπος ζωής
Οι κόττζεμπι είναι συνεχώς αναγκασμένοι να αναζητήσουν τροφή και έτσι συγκεντρώνονται σε ομάδες ζητιάνων και πορτοφολάδων. Οι περισσότεροι κόττζεμπι τρώνε μόνο μία φορά την ημέρα. Η διατροφή τους, μαζί με το φαγητό που θα αποκτήσουν από την ζητιανά, αποτελείται κυρίως από το σούπα γρασιδιού, άγρια λαχανικά κουάκερ και ρίζες γρασιδιού.
Παραπομπές
Κατηγορία:Αστεγία Κατηγορία:Κοινωνία της Βόρειας Κορέας
Burnout (βιντεοπαιχνίδι)
To Burnout είναι ένα παιχνίδι αγώνων που αναπτύχθηκε από την Criterion Games και διανεμήθηκε από την Acclaim Entertainment. Κυκλοφόρησε για το PlayStation 2 στην Βόρεια Αμερική την 1η Νοεμβρίου του 2001 και στην Ευρώπη στις 16 Νοεμβρίου 2001. Οι εκδόσεις για τα Gamecube και Xbox  κυκλοφόρησαν αργότερα (Στις 29 Απριλίου 2002 στην Βόρεια Αμερική και στις 3 Μαΐου 2002 στην Ευρώπη). Το Burnout ήταν το πρώτο παιχνίδι της σειράς Burnout, σειρά γνωστή για την επικίνδυνη οδήγηση και τις μεγάλες ταχύτητες. Η επιτυχία του παιχνιδιού οδήγησε σε διάφορα sequels.
Κριτικές
Το Burnout έλαβε θετικές κριτικές. Τα websites GameRankings και Metacritic έδωσαν στην έκδοση για PlayStation 2 80.29% και 79/100, στην έκδοση για GameCube 79.11% και 78/100  και στην έκδοση για Xbox 78.37% και 75/100.
BMW X3
Η πρώτη γενιά X3 σχεδιάστηκε από τη BMW σε συνεργασία με την Magna Steyr του Γκρατς της Αυστρίας, η οποία επίσης κατασκευάζει όλα τα X3 με σύμβαση με τη BMW. Επίσης, η BMW κατασκεύασε τη δεύτερη γενιά και όλες τις μετέπειτα γενιές της X3 στο εργοστάσιό της στο Spartanburg στη Νότια Καρολίνα, στις Ηνωμένες Πολιτείες. Η τρίτη γενιά της BMW X3 κατασκευάζεται επίσης και στο εργοστάσιο Rosslyn της BMW Νότιας Αφρικής, μια εγκατάσταση που πρόσφατα υπέστη σημαντική αναβάθμιση για να προετοιμαστεί για την παραγωγή του X3. Αναμένεται ότι 76.000 μονάδες θα κατασκευάζονται εκεί ετησίως.
Burnout (βιντεοπαιχνίδι)
Εξωτερικοί σύνδεσμοι
Κατηγορία:Burnout (βιντεοπαιχνίδι) Κατηγορία:Βιντεοπαιχνίδια του 2001
BMW X3
Σχεδιασμένο για να ανταγωνιστεί τα: Mercedes-Benz GLK-Class (μετονομάστηκε σε GLC-Class από το 2016), Audi Q5, Porsche Macan, Jaguar F-Pace, Volvo XC60, Lincoln MKC, Lexus NX και Range Rover Velar, ενώ τοποθετείται μεταξύ των μεγαλύτερων BMW X5 και (τύπου Coupé) BMW X6 και πάνω από το μικρότερα BMW X1 και BMW X2.
Το ηλεκτρικό SUV BMW iX3 παρουσιάστηκε στις 14 Ιουλίου
Πρώτη γενιά (E83, 2003-2010)
μικρογραφία|342x342εσ|BMW X3 του 2003 - 2007, κυβισμού 3.0 λίτρων, στις ΗΠΑ. Η πρώτη γενιά BMW X3, εσωτερικά χαρακτηρισμένη ως E83, κατασκευάστηκε από το 2003 έως το 2010 και βασίστηκε στην πλατφόρμα BMW Σειράς 3. Το E83 σχεδιάστηκε από τη BMW σε συνεργασία με τη Magna Steyr του Γκρατς της Αυστρίας, η οποία κατασκευάζει επίσης όλα τα X3 πρώτης γενιάς με σύμβαση με τη BMW. αριστερά|μικρογραφία|320x320εσ|Το σαλόνι μιας BMW X3 πρώτης γενιάς.
Ως πρόδρομος για το X3, η BMW το 2003 παρουσίασε το πρωτότυπο μοντέλο xActivity στο Auto Show του Ντιτρόιτ με την πλατφόρμα της σειράς 3 και ένα σταθερό καμπριολέ αμάξωμα με ενισχυμένες διαμήκεις ράγες που συνδέουν τις κολόνες Α στο πίσω μέρος του αυτοκινήτου και στις δύο πλευρές, εξαλείφοντας τους στύλους Β ή C.
Το X3 κυκλοφόρησε το Σεπτέμβριο του 2003 στο Σαλόνι Αυτοκινήτου της Φρανκφούρτης (Internationale Automobil-Ausstellung), μοιραζόμενο την πίσω ανάρτηση του με το E46 330xi και χρησιμοποιώντας αυτόματο σύστημα τετρακίνησης που διατίθεται στο εμπόριο ως xDrive. Όλα τα μοντέλα X3 διαθέτουν το σύστημα μετάδοσης κίνησης όλων των τροχών της BMW, με μια προκαθορισμένη ροπή 40:60 μεταξύ του μπροστινού και του πίσω άξονα και την ικανότητα να κατευθύνει όλη τη ροπή προς τον κάθε άξονα. Το σύστημα χρησιμοποίησε έναν ηλεκτρονικά ελεγχόμενο συμπλέκτη πολλαπλών πινακίδων για να επιτρέψει την απείρως ρυθμιζόμενη και πλήρως μεταβλητή κατανομή ροπής από εμπρός προς τα πίσω με την ικανότητα μέχρι και 100 τοις εκατό της ροπής του κινητήρα να πηγαίνει σε κάθε άξονα. Η BMW κυκλοφορεί το crossover ως Sports Activity Vehicle, σαν βασικό μοντέλο για την σειρά οχημάτων της Χ.
Το X3 σχεδιάστηκε για να συνδυάσει την ευελιξία ενός συμπαγούς μοντέλου με την οδηγική εμπειρία του μεγαλύτερου SUV της εταιρείας BMW X5. Το X3 παρουσίασε μια όρθια, ψηλή διαμόρφωση καθισμάτων σημείου Η, που διατίθεται στην αγορά ως «καθίσματα εντολών». Το styling παρουσίασε αλληλεπικαλυπτόμενη κοίλη και κυρτή επένδυση, χαρακτηριστική για την εταιρεία εκείνη τη στιγμή, μαζί με μια νέα ερμηνεία του Hofmeister.
Η BMW αναβάθμισε το μοντέλο το 2005 και επανασχεδίασε την αισθητική του μοντέλου το 2007, με αναθεωρημένους προφυλακτήρες, κινητήρες, εσωτερική επένδυση και ανάρτηση.
Το X3 3.0i κέρδισε το βραβείο Καλύτερου σπορ οχήματος για το αυτοκίνητο της χρονιάς για το 2005. Το X3 επικρίθηκε αρχικά για την σκληρή αίσθηση του δρόμου, το αυστηρό εσωτερικό του, την έλλειψη δυνατότητας κίνησης εκτός δρόμου και την υψηλή τιμή.
Πριν την ανανέωση
Κινητήρες
* Σε συνδυασμό με το προαιρετικό Sport Edition, το πακέτο M-Sport, το δυναμικό πακέτο ή ορισμένες ζάντες αλουμινίου.
Cross Country
μικρογραφία| X3 CC στο [[Ράλι Ντακάρ του 2007.]]
Το X3 Cross Country, γνωστό και ως X3 CC, είναι ένα X3 προετοιμασμένο για τον αγώνα raid raid. Διαθέτει 2.9-λίτρων inline-6 ( κινητήρα M57TU2D30 από 3.0 λίτρων έως 2.9-λίτρων), διπλό υπερτροφοδοτούμενο πετρελαιοκινητήρα.
Δεύτερη γενιά (F25 · 2011-2017)
μικρογραφία|300x300εσ
Το όχημα παρουσιάστηκε στο Σαλόνι Αυτοκινήτου του Παρισιού τον Σεπτέμβριο του 2010,
Το F25 είναι η δεύτερη γενιά της BMW X3 που κυκλοφόρησε το 2010 για τη σεζόν του 2011. Για αυτή τη γενιά, η παραγωγή μεταφέρθηκε από την Αυστρία στο αμερικανικό εργοστάσιο της BMW στο Greer της Νότιας Καρολίνας.
Λόγω της διαρκούς αύξησης των εξωτερικών διαστάσεων, το X3 F25 είναι σχεδόν τόσο μεγάλο όσο το αρχικό E53 της Σειράς X5. αριστερά|μικρογραφία|Το σαλόνι ενός BMW X3 xDrive35d του 2017.
Το ντίζελ BMW X3 20d αναφέρθηκε ότι υπερβαίνει το όριο προδιαγραφών καυσαερίων Euro 6 πάνω από 11 φορές. Στις 24 Σεπτεμβρίου 2015, η BMW απέρριψε την έκθεση αυτή, σε σχετική δήλωση.
Τρίτη γενιά (G01, 2018-σήμερα)
μικρογραφία|300x300εσ Με την άφιξή του το 2017, η επόμενη γενιά της BMW X3 έχει ένα νέο σχέδιο που δημιουργήθηκε από τον Αυστραλό σχεδιαστή της BMW, Calvin Luk.
Η νέα έκδοση με τον κωδικό G01 παρουσιάστηκε τον Ιούνιο του 2017. Το νέο X3 crossover θα υιοθετήσει μια υβριδική τεχνολογία plug-in και θα διατεθεί σε δύο βενζινοκινητήρες 2.0 λίτρων γνωστούς ως B47, κινητήρας ντίζελ επόμενης γενιάς 3.0 (B57) και βενζινοκίνητο (B58): βενζινοκινητήρα, στροβιλοκινητήρα σε σειρά με έξι κυλίνδρους και με κυβισμό 2.998 cm³.